Un avion de mici dimensiuni a aterizat forţat, joi după-amiază, pe un câmp din judeţul Iaşi, din cauza unor defecţiuni tehnice. Doi bărbaţi se aflau la bord, dar nu au fost răniţi.
Inspectoratul pentru Situații de Urgență (ISU) Iaşi a intervenit, joi, după ce o aeronavă de mici dimensiuni a aterizat forţat în zona sensului giratoriu de la Valea Ursului din comuna Miroslava.
„În interior se aflau două persoane de sex masculin, care nu necesită îngrijiri medicale”, a transmis ISU Iaşi, citat de News.ro.
Sursa citată a precizat că este vorba despre un avion utilitar, care a suferit o defecţiune tehnică. Aeronava a aterizat forţat pe un câmp.